《封川县次韵典簿牛士良》
明代·张以宁

记取今年重九日，封川水驿挂帆过。秋风岭外黄花少，暮雨尊前白发多。

起接野僧谈梵典，卧听溪子和蛮歌。少游款段成何事，至竟男儿是伏波。

作者简介：(1301—1370)元明间福建古田人，字志道，学者称翠屏先生。元泰定中，以《春秋》举进士，由黄岩判官进六合知县，坐事免官，滞留江淮十年。后官至翰林侍读学士。明师克元都，复授侍讲学士。洪武三年出使安南，死于返程途中。有《春王正月考》、《翠屏集》。